CELEX: 32004R2205
Language: sl
Date: 2004-12-21 00:00:00
Title: Uredba Komisije (ES) št. 2205/2004 z dne 21. decembra 2004 o spremembi Uredbe (ES) št. 3199/93 o vzajemnem priznavanju postopkov za popolno denaturacijo alkohola za namene oprostitve plačila trošarine

22.12.2004   
            
            
               SL
            
            
               Uradni list Evropske unije
            
            
               L 374/42
            
         
      UREDBA KOMISIJE (ES) št. 2205/2004
   z dne 21. decembra 2004
   o spremembi Uredbe (ES) št. 3199/93 o vzajemnem priznavanju postopkov za popolno denaturacijo alkohola za namene oprostitve plačila trošarine
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 92/83/EGS z dne 19. oktobra 1992 o uskladitvi strukture trošarin za alkohol in alkoholne pijače (1) in zlasti člena 27(4) Direktive,
   ob upoštevanju mnenja Odbora za trošarine,
   ob upoštevanju naslednjega:
   
               (1)
            
            
               V skladu s členom 27(1) Direktive 92/83/EGS se od držav članic zahteva, da oprostijo trošarin alkohol, ki je bil popolnoma denaturiran v skladu z zahtevami katere koli države članice pod pogojem, da so bile zahteve pravilno sporočene in sprejete v skladu s pogoji iz odstavkov 3 in 4 navedenega člena.
            
         
               (2)
            
            
               Italija je sporočila nekaj sprememb v zvezi s postopkom denaturacije, odobrenih z Uredbo Komisije (ES) št. 3199/93 (2).
            
         
               (3)
            
            
               Komisija je ostale države članice s sporočilom seznanila 26. novembra 2003.
            
         
               (4)
            
            
               Ker niti Komisija niti nobena država članica ni zahtevala, da se v predpisanem roku o zadevi razpravlja v Svetu, je moral Svet v skladu s členom 27(4) Direktive 92/83/EGS odobriti spremembe procesa denaturacije, ki jih je sporočila Italija in začnejo veljati 26. januarja 2004.
            
         
               (5)
            
            
               Uredbo (ES) št. 3199/93 je zato treba ustrezno spremeniti –
            
         SPREJELA NASLEDNJO UREDBO:
   Člen 1
   Odstavek, ki v Prilogi k Uredbi (ES) št. 3199/93 zadeva Italijo, se nadomesti z naslednjim:
   
      „Italija
      Etilni alkohol za denaturacijo mora imeti vsaj 83 vol. % etilnega alkohola in jakost, izmerjeno z merilcem alkohola ES, ki znaša vsaj 90 vol. %. Na brezvodni hektoliter dodati:
      
                  (a)
               
               
                  125 gramov tiofena;
               
            
                  (b)
               
               
                  0,8 gramov denatonium benzonata;
               
            
                  (c)
               
               
                  3 grame ‚CI Reactive Red 24‘ (rdeče barvilo), raztopina s 25 % m/m;
               
            
                  (d)
               
               
                  2 litra metiletilketona.
               
            Zaradi zagotovitve popolne topnosti vseh sestavin mora mešanica denaturanta vsebovati etilni alkohol z manj kot 96 vol. %, izmerjenih z alkoholmetrom ES.
      Denaturacija se doseže s snovmi, naštetimi v točkah (a), (b) in (d). Tiofen in denatonium benzonat spremenita organoleptične lastnosti proizvoda in s tem onemogočita zaužitje, metiletilketon z vreliščem (79,6 °C) blizu vrelišča etilnega alkohola (78,9 °C) pa se, razen z neekonomičnimi tehnikami, težko odstrani. To finančnim organom omogoča kontrole, s katerimi ugotavljajo morebitne zlorabe.
      ‚,C.I. Reactive Red 24’ proizvodu da značilno rdečo barvo, ki omogoči takojšnje prepoznanje namembnosti proizvoda.“
   
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 21. decembra 2004
      
         
            Za Komisijo
         
         László KOVÁCS
         
         
            Član Komisije
         
      
   
   
      (1)  UL L 316, 31.10.92, str. 21. Direktiva, kakor je bila nazadnje spremenjena z Aktom o pristopu iz leta 2003.
   
      (2)  UL L 288, 23.11.1993, str. 12. Uredba, nazadnje spremenjena z Uredbo (ES) št. 2559/98 (UL L 320, 28.11.1998, str. 27).